  Виталий Пронин Туала вакытэ нош ик валтӥсь интые потӥз семья, нылпиосты будэтон. Кун ласянь нимысьтыз юрттэт но висъяське семьяослы. Анайёсын ӵош данъяло ни атайёсты но.Яратӥсьёслэн нуналэнызы валче улонын ас палзэс шедьтэмъёс пӧлын ялӥськом «Мон утчай, мон шедьтӥ» конкурс. Гожтоно семья улонэ вуттэм пумиськон, шуг-секытъёс пыр ог-огдэ шедьтэм сярысь тунсыко учыръёсты. Конкурсэ пыриськыны быгатозы вань мылкыд карисьёс. Анай-атайёссы, песянай-песятайёссы сярысь мадьыны быгатозы нылпиоссы но. Шумпотомы туспуктэмъёсын гожтэтъёслы.Ӟечъёссэ ужъёсты печатлаломы газет бамъёсын, нош тужгес тунсыко кузпалъёсты пусъёмы редакцилэн синпель кузьымъёсыныз. Конкурслы йылпумъянъёс лэсьтомы Семьялэн, яратонлэн но осконлэн нуналэзлы - 8-тӥ июльлы.Туспуктӥз Александр Горбунов  